ཞི་ཅིན་ཕིང་གིས་མིག་སྔར་རྒྱལ་སྤྱིའི་དུས་བབ་ལ་རྙོག་འཛིང་ཆེ་བའི་འགྱུར་ལྡོག་གཏིང་ཟབ་བྱུང་ནས་བརྟན་པོ་དང་གཏན་འཁེལ་མེད་པའི་རྒྱུ་རྐྱེན་མང་དུ་འགྲོ་བཞིན་ཡོད།ཀྲུང་རི་ནི་འཛམ་གླིང་གི་དཔལ་འབྱོར་དངོས་ཚན་གཙོ་བོ་དང་ས་ཁུལ་གྱི་རྒྱལ་ཁབ་གལ་ཆེན་ཞིག་ཡིན་པའི་ངོས་ནས་མཉམ་དུ་འགན་འཁྲི་འཁུར་ཏེ་འཛམ་གླིང་དང་ས་ཁུལ་གྱི་ཞི་བདེ་བརྟན་ལྷིང་སྲུང་སྐྱོང་དང་དར་རྒྱས་གོང་འཕེལ་ཆེད་དགེ་མཚན་ལྡན་པའི་ནུས་པ་འདོན་དགོས།འདི་ལོ་ནི་ཀྲུང་རི་དབར་ཞི་བདེ་མཛའ་གྲོགས་ཀྱི་ཆིངས་ཡིག་བཞག་ནས་ལོ་འཁོར་བའི་དུས་ཤིག་ཡིན་ཞིང་།ཉེ་བའི་དུས་སྐབས་ཤིག་རིང་དབུ་བཞུགས་བློན་ཆེན་ཨན་པེ་ཅིན་སན་དང་རི་པིན་སྲིད་གཞུང་གིས་ཀྲུང་གོ་དང་འབྲེལ་བའི་ཐད་རྣམ་འགྱུར་ཡག་པོ་ཐེངས་མང་བསྟན་ཡོད།ཕྱོགས་གཉིས་པོའི་ཐུན་མོང་འབད་བརྩོན་འོག་ཀྲུང་རིའི་འབྲེལ་བ་རྒྱུན་གཏན་གྱི་སྲོལ་ལམ་ཐོག་སྐྱོད་བཞིན་ཡོད་པ་དང་འཕེལ་རྒྱས་དང་འཐུས་ཚང་དུ་གཏོང་བའི་གོ་སྐབས་གལ་ཆེན་ཞིག་འཕྲད་ཡོད།དུས་བབ་གསར་པའི་འོག་ང་ཚོས་མུ་མཐུད་ཁ་ཕྱོགས་གཅིག་ལ་གཏད་ནས་མདུན་སྐྱོད་བྱེད་པ་དང་།འཕེལ་ཕྱོགས་བཟང་པོ་རྒྱུན་འཁྱོངས་བྱེད་པ།ཀྲུང་རི་དབར་གྱི་འབྲེལ་བ་བརྟན་ཐོག་ཡར་བརྩོན་ཡོང་བར་སྐུལ་འདེད་གཏོང་བ་བཅས་བྱས་ནས་འཕེལ་རྒྱས་གསར་པ་དེ་བས་ཆེ་བ་ཡོང་བ་བྱེད་དགོས་ཞེས་གསུངས་པ་རེད།